બીજી તરફ ખંડેરાવ માર્કેટમાં ફટાકડાની હોલસેલની દુકાન ધરાવતા વિક્રેતાઓએ જણાવ્યું કે, ઉત્તરાયણમાં જેટલી આતશબાજીઓ થાય છે,તેનાથી ઓછી આતશબાજી દિવાળીમાં થઈ છે. સંપૂર્ણ શહેરમાં અંદાજિત રૂ.12 કરોડનો ફટાકડાનો વેપાર છે. જેમાં પણ 30 ટકા જેટલી વેપારીઓને મંદી નડી છે.પોલોગ્રાઉન્ડ સ્થિત ફટાકડા માર્કેટના વિક્રેતા રાજુભાઈ પવારે જણાવ્યું હતું કે, પોલોગ્રાઉન્ડ ફટાકડા માર્કેટમાં સીઝનનો રૂ.2 કરોડનો બિઝનેસ હોય છે. પરંતુ ચાલુ વર્ષે તેમાં 30 ટકા મંદી વર્તાઈ હતી. લોકોએ સુપ્રીમ કોર્ટના આદેશનું પાલન કર્યું હોવાથી પણ ફટાકડાનું વેચાણ ઓછું થયું છે. મોટાભાગના લોકોએ અવાજ ન થાય તેવા ફટાકડા વધુ ખરીદ્યા હતા.